open-index/open-wikipedia-markdown huggingface dataset:
ضلع جیکب آباد

تصغیر|ضلع جیکب آباد سنھ

**ضلع جیکب آباد** پاکستان کے صوبہ سندھ کا ایک ضلع ہے۔

ضلع کے مشرق میں کشمور واقع ہے، جو پہلے ضلع جیکب آباد ہی کا حصہ تھا۔ ضلع جیکب آباد کے جنوب میں شکارپور اور جنوب مغرب میں لاڑکانہ کے اضلاع واقع ہیں جبکہ شمال اور شمال مشرق کی جانب اس کی سرحدیں بالترتیب صوبہ بلوچستان کے اضلاع ڈیرہ بگٹی اور جعفر آباد سے ملتی ہیں۔

جیکب آباد پاکستان کے گرم ترین علاقے میں واقع ہے جہاں موسم گرما میں درجہ حرارت 52 درجہ سینٹی گریڈ سے بھی تجاوز کر جاتا ہے۔ اس ضلع کا نام برطانوی راج کے دور کے علاقائی انگریز حاکم جنرل جان جیکب کے نام سے موسوم ہے۔ اس سے قبل یہ علاقہ خان گڑھ کہلاتا تھا لیکن علاقے کے لیے جنرل جان جیکب کی خدمات کے عوض اس علاقے کو جیکب آباد کا نام دیا گیا۔

تازہ ترین قومی مردم شماری، جو 1998ء میں ہوئی، کے مطابق ضلع کی کل آبادی 14،25،572 ہے جس میں سے 24 فیصد آبادی شہروں میں رہائش پزیر ہے۔ ضلعی صدر مقام جیکب آباد شہر ہے۔

## انتظامی تقسیم

ضلع انتظامی طور پر 3 تحصیلوں (تعلقوں) میں تقسیم ہے:
* ٹھل
* جیکب آباد
* گڑھی خیرو

## آبادیاتی خصوصیات

ضلع کی بیشتر آبادی (96.3 فیصد) مسلمان ہے جبکہ سب سے بڑی اقلیت ہندو (3.5 فیصد)ہیں، جو ضلع کے شہری علاقوں میں کاروباری اثر و رسوخ کے حامل ہیں۔

ضلع میں سب سے زیادہ سندھی زبان بولی جاتی ہے (94.14 فیصد) جبکہ بلوچستان کی سرحد پر واقع ہونے کی وجہ سے دوسری سب سے بڑی زبان بلوچی ہے (3.15 فیصد) شہری علاقوں میں اردو میں بولی اور سمجھی جاتی ہے جبکہ ملک کی دیگر علاقائی زبانوں، پنجابی، پشتو، سرائیکی وغیرہ، کے بولنے اور سمجھنے والے بھی موجود ہیں۔

## ذرائع نقل و حمل

جیکب آباد سندھ اور بلوچستان کے سنگم پر واقع ہے اور بلوچستان کو سندھ سے ملانے والا ایک اہم راستہ یہیں سے ہو کر گزرتا ہے۔ اس لیے جیکب آباد کا ریلوے اسٹیشن ایک اہم پڑاؤ ہے جہاں سے سکھر اور لاڑکانہ سے آنے والی ریل گاڑیاں کوئٹہ اور بلوچستان کے دیگر علاقوں کو جاتی ہیں۔

علاوہ ازیں ضلع جیکب آباد قومی شاہراہ کے ذریعے ملک کے دیگر علاقوں سے منسلک ہے۔ یہاں سے روزانہ کی بنیاد پر کراچی، لاہور، اسلام آباد اور کوئٹہ کے لیے ریل گاڑیاں اور بسیں وغیرہ چلتی ہیں۔

جیکب آباد کا شہباز فضائی اڈا پاک فضائیہ کے زیر انتظام ہے لیکن یہاں سے مسافر پروازیں بھی چلائی جاتی ہیں۔دہشت گردی کے خلاف جنگ میں امریکہ کے اتحادی کی حیثیت سے پاکستان سے یہ فضائی اڈا امریکی افواج کے حوالے کیا ہے جنھوں نے جنگ افغانستان میں مخالفین کے ٹھکانوں کو نشانے بنانے اور اپنے فوجیوں کو رسد کی فراہمی کے لیے اس فضائی اڈے کا بھرپور استعمال کیا۔ آج بھی امریکی فوجی اہلکاروں اور ہوائی جہازوں کی بڑی تعداد اس اڈے پر موجود ہے۔

## مشہور شخصیات
جیکب آباد سیاسی حوالے سے سندھ میں ایک ممتاز مقام رکھتا ہے اور یہاں سے تعلق رکھنے والی کئی سیاسی شخصیات اعلی سرکاری عہدوں پر فائز ہوئیں جن میں سے اہم درج ذیل ہیں:
* الٰہی بخش سومرو - سابق اسپیکر قومی اسمبلی
* محمد میاں سومرو - چیئرمین سینیٹ (بمطابق 2009ء)، سابق قائم مقام صدر و نگراں وزیر اعظم
* عبد الرزاق تھہیم - سابق جج سندھ ہائیکورٹ، و سابق وفاقی وزیر بلدیات
* اعجاز جکھرانی - موجودہ وفاقی وزیر کھیل (بمطابق 2010ء)
* عبد الحفیظ شیخ - سابق وفاقی وزیر تجارت
* عبد الکریم گدائی - سندھی زبان کے معروف شاعر


زمرہ:سندھ کے اضلاع
صوبہ الباسان

صوبہ الباسان (البانوی: Elbasan) البانیہ کا ایک صوبہ ہے۔ اس کا صدر مقام الباسان ہے۔ اس کے اضلاع میں الباسان، گرامش، لیبراژد اور پچین شامل ہیں۔ مشہور شہروں میں گرامش، الباسان، پچین وغیرہ شامل ہیں۔ 2006ء میں آبادی کا تخمینہ 3,43,959 تھا۔ صوبہ کا رقبہ 3278 مربع کلومیٹر ہے۔ کثافتِ آبادی 105 فی مربع کلومیٹر ہے۔ یہ ایک سرحدی صوبہ ہے اور مشرقی سرحد مقدونیہ کے ساتھ ملتی ہے۔ اضلاع کی تعداد کے حساب سے یہ البانیا کا سب سے بڑا صوبہ ہے۔ شامل مغرب میں صوبہ تیرانا واقع ہے۔
## متعلقہ مضامین
* البانیا 
* البانیا کے صوبے

زمرہ:البانیا کی کاؤنٹیاں
زمرہ:البانیا کے صوبے
زمرہ:ویکی ڈیٹا سے مطابقت رکھنے والی مختصر تفصیل
صوبہ ارجیر

**صوبہ ارجیر** (البانوی: Gjirokastër، ترکی: Ergir Vilayeti ) البانیہ کا ایک صوبہ ہے۔ اس کا صدر مقام ارجیر ہے۔ اس کے اضلاع میں ارجیر، پرمت، تپلنہ شامل ہیں۔ 2006ء میں آبادی کا تخمینہ 1,03,406 تھا۔ صوبہ کا رقبہ 2883 مربع کلومیٹر ہے۔ کثافتِ آبادی 36 فی مربع کلومیٹر ہے۔ بیشتر آبادی البانوی لوگوں کی ہے مگر کچھ تعداد یونانی نسل کے لوگوں کی بھی ملتی ہے۔ اس صوبے میں یونانی اور البانوی نسل کے افراد کے درمیان کشمکش جاری رہتی ہے۔ شمال میں بیرات، مشرق میں کورچہ، مغرب میں ولورہ اور شمال مغرب میں فیر کے صوبے واقع ہیں۔
## متعلقہ مضامین
* البانیا 
* البانیا کے صوبے

زمرہ:البانیا کی کاؤنٹیاں
زمرہ:البانیا کے صوبے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:ارجیر
صوبہ لژہ

**صوبہ لژہ** (البانوی: Lezhë ) البانیہ کا ایک صوبہ ہے۔ اس کا صدر مقام لژہ ہے۔ اس کے اضلاع میں کوربین، لژہ اور میردیتہ شامل ہیں۔ 2006ء میں آبادی کا تخمینہ 1,57,940 تھا۔ صوبہ کا رقبہ 1581 مربع کلومیٹر ہے۔ کثافتِ آبادی 100 فی مربع کلومیٹر ہے۔ اس کی مغربی سرحد بحیرہ ایڈریاٹک سے ملتی ہے جس کے دوسری طرف اطالیہ کی سرحد ہے۔ شکودر، کوکس، دیبر اور دراج کے صوبوں کے ساتھ بھی اس صوبے کی سرحدیں ملتی ہیں۔ اس طرح اس صوبے کا رابطہ بیک وقت چار صوبوں، ایک ملک اور سمندر سے ہے۔

## متعلقہ مضامین
* البانیا 
* البانیا کے صوبے 
* بحیرہ ایڈریاٹک

## بیرونی روابط
* صوبہ لژی کی علاقائی کونسل

زمرہ:البانیا کی کاؤنٹیاں
زمرہ:البانیا کے صوبے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
عددی تحلیل

[تصغیر|250px|بائیں|7289 سال قبل مسیح بابُل کی لوح<br/>(c. 1800–1600 BCE) [http://www.math.ubc.ca/~cass/Euclid/ybc/ybc.html] تحشیہ کے ساتھ۔](https://ur.wikipedia.org/wiki/%D9%81%D8%A7%D8%A6%D9%84:Ybc7289-bw.jpg)
**عددی تحلیل** مطالعہ ہے استمری ریاضیات کے لیے الخوارزمات کا (یہ ممیز ہے متفرد ریاضیات سے )۔

اولین ریاضیاتی تحاریر میں 7289 سال قبل مسیح بابُلی لوح ہے، جو شصتائی عددی تقرب بتاتی ہے \sqrt{2} کا، یکی مربع کے وتر کی لمبائی۔
تکون کی اطراف کی لمبائی شمارندی کرنے کی صلاحیت (اور اس طرح، مربع جزر کمپیوٹر کرنے کی صلاحیت) بہت اہم ہے، نظیراً، ترخانی اور فنِ تعمیر میں۔

عددی تحلیل اس ممارستی ریاصیاتی حسابگری کی پرانی روایت کو جاری رکھتا ہے۔ عدد \sqrt{2} کے بابُلی تقرب کی طرح، جدید عددی تحلیل بھی قطعی جواب کی جستجو نہیں کرتا، کیونکہ ممارست میں قطعی جواب حاصل کرنا اکثر ناممکن ہوتا ہے۔ بجائے، بہت سا عددی تحلیل متعلق ہے قریبی حل حاصل کرنے سے اور ساتھ ہی غلطیوں پر معقول احاطہ برقرار رکھتے ہوئے۔

ہندسیہ اور طبیعیاتی سائنس کے تمام میدانوں میں عددی تحلیل فطری طور پر اطلاقیات پاتا ہے، لیکن 21ویں صدی میں، حیاتیاتی سائنس اور فنون لطیفہ میں بھی سائنسی شمارندگی کے ارکان اپنائے گئے ہیں۔ عام تفرقی مساوات ظاہر ہوتی ہیں فلکی اجسام کی حرکیات میں (سیارے، ستارے اور کہکشاں)؛ کاملیت کام آتی ہے اوراقِ سرمایہ کی تنظیم میں؛ عددی لکیری الجبرا اہم ہے ڈیٹا کی تحلیل میں، عشوائی تفرقی مساوات اور مارکوو زنجیر لازم ہیں طِب اور حیاتیات میں زندہ خلیات کی تشبیہ کے لیے۔

جدید کمپیوٹر کی آمد سے پہلے عددی طرائق کا انحصار چھپے ہوئے بڑے جدولوں میں ہاتھ سے اِدراج پر تھا۔ بیسوں صدی کے وسط سے ہاتھ کی بجائے کمپیوٹر مطلوب دالہات کی حسابگری کرتے ہیں۔ تاہم اِدراج الخوارزم تفرقی مساوات کے حل کرنے والے سافٹ ویئر میں چاہے استعمال ہوں۔

## بیرونی روابط
### آن لائن کتب
* Experiments with MATLAB کتاب، جو matlab یا جی این یو آکٹیو کے ساتھ پروگرامنگ سیکھنے میں مددگار ہو سکتی ہے۔
* numerical computing with matlab

زمرہ:عددی تحلیل

زمرہ:ریاضیاتی طبیعیات
زمرہ:کمپیوٹر کے علوم
زمرہ:ویکی ڈیٹا سے مختلف مختصر وضاحت
ضلع ٹھٹہ

**ضلع ٹھٹہ** پاکستان کے صوبہ سندھ کا ایک ضلع ہے۔ اردو میں اسے بسا اوقات **ٹھٹھہ** بھی لکھا جاتا ہے۔ یہ سندھ کے جنوبی ترین علاقے میں واقع ہے جہاں دریائے سندھ دہانا بناتا ہوا بحیرہ عرب میں گرتا ہے۔ ضلع دادو کی تقسیم (اور ضلع جامشورو کے قیام) کے بعد یہ رقبے کے لحاظ سے تھرپارکر کے بعد سندھ کا دوسرا بڑا ضلع بن گیا ہے۔ اس وقت ضلع ٹھٹہ کا رقبہ 17 ہزار 355 مربع کلومیٹر ہے۔

آخری قومی مردم شماری 1998ء کے مطابق ضلع کی کل آبادی 1،113،194 ہے جس میں سے صرف 11.21 فیصد ہی شہری علاقوں میں رہائش پزیر ہے۔ ضلعی صدر مقام ٹھٹہ شہر ہے۔

## انتظامی تقسیم

ضلع انتظامی طور پر 7 تحصیلوں (تعلقوں) میں تقسیم ہے:
* گھوڑا باری
* جاتی
* میرپور بٹھورو
* میرپور ساکرو
* شاہ بندر
* سجاول
* ٹھٹہ
* کھاروچھان
* کیٹی بندر

حکومت سندھ نے اپنے ایک اعلان میں سجاول کو ٹھٹہ سے الگ ایک ضلع قرار دے دیا ہے۔ نئے ضلع میں سجاول - کھاروچھان - میرپور بٹھورو-جاتی اور شاہ بندر شامل ہوں گے۔ جبکہ ٹھٹھہ میں ٹھٹہ- میرپور ساکرو -کیٹی بندر اور گھوڑا باری پر مشتمل رہے گا۔

## محل وقوع
ضلع ٹھٹہ سندھ کے انتہائی جنوبی علاقے میں واقع ہے۔ پاکستان کا سب سے بڑا دریا دریائے سندھ یہیں سے گزرتا ہوا بحیرہ عرب میں جا گرتا ہے۔ ضلع ٹھٹہ کے شمال اور شمال مغرب میں ضلع جامشورو واقع ہے جبکہ شمال مشرق میں اس کی سرحدیں حیدرآباد اور ٹنڈو محمد خان کے اضلاع سے ملتی ہیں۔ مشرق میں ضلع بدین اور مغرب میں ضلع کراچی واقع ہے۔ جنوب میں اس کی سرحدیں بحیرہ عرب سے ملتی ہیں۔ کیٹی بندر بحیرہ عرب پر ایک اہم بندرگاہ ہے۔

## آبادیاتی خصوصیات

ضلع کی بیشتر آبادی مسلمان ہے جو یہاں کی کل آبادی کا 96.72 فیصد ہیں جبکہ ہندو سب سے بڑی اقلیت ہیں جو کل آبادی کا 2.89 فیصد ہیں۔ شہری علاقوں میں ہندوؤں کی آبادی زیادہ ہے جہاں ان کا تناسب 7.96 فیصد ہے۔

سندھی سب سے بڑی زبان ہے جو 95.66 فیصد لوگ بولتے ہیں جبکہ اردو 1.20 اور پنجابی 1.07 فیصد کے ساتھ دیگر بڑی زبانیں ہیں۔

## تاریخ

مغلیہ عہد میں ٹھٹہ ایک ترقی یافتہ اور متحرک شہر تھا لیکن برطانوی راج کے دوران کراچی کی ابھرتی ہوئی حیثیت نے اسے شدید متاثر کیا اور بالآخر کراچی میں بندرگاہوں کے قیام کے بعد یہ اپنی اہمیت مکمل طور پر کھو بیٹھا۔ آج یہاں کی شاہجہانی مسجد اور مکلی کا عظیم قبرستان اسی شاندار ماضی کا نوحہ پڑھتے دکھائی دیتے ہیں۔

ضلع ٹھٹہ میں کئی جھیلیں واقع ہیں جہاں سے ملحقہ شہروں خصوصا کراچی کی میٹھے پانی کی ضروریات پوری کی جاتی ہیں۔ ان جھیلوں میں کینجھر اور ہالیجی قومی سطح پر معروف حیثیت رکھتی ہیں۔

’ٹھٹھہ‘۔۔ کراچی سے کچھ ہی فاصلے پر واقع ہے۔ اِس کی وجہٴشہرت یہ ہے کہ ایشیاٴ میں اسلام ٹھٹھہ سے ہی پھیلا تھا۔ ایشیا کی پہلی مسجد بھی یہیں واقع ہے۔ متعدد معروف عالم دین ٹھٹھہ ہی میں پیدا ہوئے۔۔ اور آج بھی بہت سے بزرگان دین یہاں تہ با خاک ہیں، مثلاً شاہ یقیق، عبد اللہ شاہ اصحاب، شاہ گور گنج، شاہ مراد شاہ شیرازی، محمد ہشام ٹھٹھوی، پیر پاتھو، جمیل شاہ داتار، شیخ حالی، حاجی اللہ ڈنو میندھرو، صوفی شاہ عنایت اور شاہ پریوں ستیوں۔مفتی فتح علی جتوئی اکبر

## حوالہ جات


زمرہ:سندھ کے اضلاع
زمرہ:ویکی منصوبہ پاکستان کے مضامین
زمرہ:پاکستان کے اضلاع
زمرہ:برطانوی ہند کے اضلاع
ضلع کراچی

**ضلع کراچی** پاکستان کے صوبہ سندھ کا ضلع تھا جو 1843ء کو برطانوی راج میں قائم ہوا۔ 1960ء میں ڈویژن کا درجہ دے دیا گیا۔ 2000ء میں بلدیاتی نظام متعارف کرائے جانے سے قبل اسے ڈویژن کی حیثیت حاصل تھی۔ اور اس میں پانچ اضلاع ضلع کراچی شرقی، ضلع کراچی غربی، ضلع کراچی جنوبی، ضلع کراچی وسطی اور ضلع ملیر شامل تھے تاہم بلدیاتی نظام متعارف کرائے جانے کے بعد 14 اگست 2000ء کو کراچی ڈویژن کو تحلیل کر کے شہری ضلعی حکومت قرار دے کر 18 قصبہ جات (ٹاؤنز) میں تقسیم کر دیا گیا۔ ان 18 قصبہ جات کے علاوہ شہر میں 6 چھاؤنی بھی تھے۔

ضلع کراچی کا کل رقبہ 3530 مربع کلومیٹر تھا جبکہ 2009ء کے اندازوں کے مطابق کل آبادی ایک کروڑ 80 لاکھ تھی۔

رقبے کے لحاظ سے یہ صوبہ سندھ کا سب سے چھوٹا لیکن آبادی کے لحاظ سے نہ صرف سندھ بلکہ پورے پاکستان کا سب سے بڑا اور گنجان آباد ضلع تھا۔ ضلع میں فی مربع کلومیٹر 5 ہزار سے بھی زائد لوگ بستے ہیں۔

یہ ضلع پاکستان کا صنعتی و تجارتی قلب تھا۔ جہاں ملک کی تین میں سے دو بندرگاہیں کراچی بندرگاہ اور بندرگاہ محمد بن قاسم واقع ہیں۔

## انتظامی تقسیم
شہر انتظامی طور پر 18 قصبہ جات (ٹاؤنز) میں تقسیم ہے، جبکہ چھ چھاؤنیاں بھی واقع ہیں۔
### قصبہ جات

### چھاؤنیاں

### یونین کونسلیں
شہر کے 18 قصبہ جات مزید اکائیوں یونین کونسلوں میں تقسیم ہیں۔ کراچی میں کل 178 یونین کونسلیں ہیں۔ جن کی فہرست درج ذیل ہے :

**کیماڑی ٹاؤن**

**بلدیہ ٹاؤن**

**اورنگی ٹاؤن**

**سائٹ ٹاؤن**

**لیاری ٹاؤن**

**صدر ٹاؤن**

**شمالی ناظم آباد ٹاؤن**

**گلبرگ ٹاؤن**

**لیاقت آباد ٹاؤن**

**نئی کراچی ٹاؤن**

**جمشید ٹاؤن**

**گلشن اقبال ٹاؤن**

**کورنگی ٹاؤن**

**شاہ فیصل ٹاؤن**

**لانڈھی ٹاؤن**

**ملیر ٹاؤن**

**گڈاپ ٹاؤن**

**بن قاسم ٹاؤن**

تصغیر|کراچی کے قصبہ جات و چھاؤنیاں

مندرجہ بالا نقشے میں کراچی کے 18 قصبہ جات اور 6 چھاؤنیاں دکھائی گئی ہیں۔ 1- لیاری ٹاؤن، 2- صدر ٹاؤن، 3- جمشید ٹاؤن، 4- گڈاپ ٹاؤن، 5- سائٹ ٹاؤن، 6- کیماڑی ٹاؤن، 7- شاہ فیصل ٹاؤن، 8- کورنگی ٹاؤن، 9- لانڈھی ٹاؤن، 10- بن قاسم ٹاؤن، 11- ملیر ٹاؤن، 12- گلشن اقبال ٹاؤن، 13- لیاقت آباد ٹاؤن، 14- شمالی ناظم آباد ٹاؤن، 15- گلبرگ ٹاؤن، 16- نئی کراچی ٹاؤن، 17- اورنگی ٹاؤن، 18- بلدیہ ٹاؤن۔ ا- کراچی چھاؤنی، ب- کلفٹن چھاؤنی، ج- کورنگی کریک چھاؤنی، د- فیصل چھاؤنی، ہ- ملیر چھاؤنی، و- منوڑہ چھاؤنی۔

## حوالہ جات


زمرہ:پاکستان کے آباد مقامات
زمرہ:پاکستان کے بندرگاہ شہر اور قصبے
زمرہ:پاکستان کے دارالحکومت
زمرہ:پاکستان کے ساحلی شہر اور قصبہ جات
زمرہ:پاکستان کے شہر
زمرہ:پاکستان کے میٹروپولیٹن علاقہ جات
زمرہ:سابقہ قومی دار الحکومت
زمرہ:سندھ کے آباد مقامات
زمرہ:کراچی
زمرہ:کراچی کے اضلاع
جوہر دودائیف

**جوہر موسائیوچ دودائیف** (چیچن :دوون موسی کانت جوہر ؛ اردو : جوہر ولد موسی دودن) (فروری 1941ء - 21 اپریل 1996ء) ایک سویت ایئر فورس جنرل اور چیچن رہنما تھے۔ وہ شمالی قفقاز میں روس کے علیحدگی اختیار کرنے والی ریاست چیچن جمہوریہ اشکیریہ کے پہلے صدر تھے۔

## ابتدائی زندگی اور فوجی کیریئر
\
جوہر دودائیف 1944ء میں، غیر قانونی قرار دی گئی "چیچن انگوش خودمختار سویت جمہوریہ " میں اپنے آبائی گاؤں "یالخوروئی" سے جبری ( جوزف ستالین کے حکم سے تمام چیچن، انگوش، بالکار، کلمیک، کریمیائی تاتار اور دوسری چھوٹی قومیتوں کے ساتھ) بے دخلی کے دوران میں پیدا ہوئے۔ انھوں نے اپنے زندگی کے پہلے 13 سال قازاق سویت سوشلسٹ جمہوریہ میں اندرونی جلاوطنی میں گزارے۔

1957ء میں جبری بے دخلی کے بعد چیچن اور انگوشوں کی اپنے علاقوں میں واپسی کے بعد انھوں نے چیچن انگوشتیا میں شام کے ایک اسکول میں داخلہ لیا اور الیکٹریشن ڈپلوما لیا۔ 1962ء میں، ولادی قفقاز میں دو سال الیکٹرونکس پڑھنے کے بعد، وہ تمبوف کے پائیلٹوں کے لیے ہائر ملٹری ایوی ایشناسکول میں داخل ہوئے، جہاں سے 1966ء میں گریجوئیشن کی۔ دودائیف نے 1968ء میں سویت یونین (سویت اتحاد) کی کیمونسٹ پارٹی میں شمولیت اختیار کی اور 1971ء تا 1974ء اعلیٰ معیار کی گیگارین ایئر فورس اکیڈیمی میں تعلیم حاصل کی۔

انھوں نے، ایک روسی شاعرہ "آلا" سے شادی کی، جس سے ان کے تین بچے ہیں۔

دودائیف نے سائیبیریا اور یوکرین میں سویت فضائیہ کی ہیوی بمبار یونٹ میں خدمات سر انجام دیں اور افغانستان میں سویت جنگ میں بھی حصہ لیا۔ وہ سویت فضائیہ میں اس وقت نمایاں ہوئے، جب 1987ء میں انھوں نے میجر جنرل کے رینک کے ساتھ، تارتو اسٹونیا میں سویت سٹریٹیجک ایئر فورس کے ایئر بیس کی کمانڈ سنبھالی۔ دودائیف نے اسٹونی زبان سیکھی اور اسٹونوی قوم پرستی کے لیے نرم گوشہ رکھا، جب انھوں نے اسٹونوی پارلیمنٹ اور ٹیلی ویژن کو بند کرنے کے احکامات پر عمل درآمد کروانے کی بجائے، ایک فوجی گشتی باورچی خانہ وہاں بھیجا۔
1990ء میں اس کے ایئر ڈویژن کا اسٹونیا سے انخلا عمل میں آیا اور دودائیف نے سویت فوج سے استیفی دے دیا۔

## چیچن سیاست
مئی 1990ء میں دودائیف، چیچنیا کے دار الحکومت گروزنی لوٹ آیا اور خود کو مقامی سیاست کے لیے وقف کر دیا۔ وہ غیر سرکاری حزب اختلاف "چیچن لوگوں کی کل قومی کانگرس"(آل نیشنل کانگرس آف دی چیچن پیپل) کے سربراہ منتخب ہوئے، جو چیچنیا کی سویت یونین کی علاحدہ جمہوریہ کے طور پر حاکمیت اعلیٰ کی وکالت کرتی تھی (جب کے اس وقت چیچن انگوش خودمختار جمہوریہ کی حثیت "روسی وفاقی سویت سوشلسٹ جمہوریہ کی ایک خود مختار جمہوریہ کی تھی)۔

## حوالہ جات

زمرہ:چیچن صدور
زمرہ:چیچن قوم
زمرہ:سابقہ ممالک کے سربراہان ریاست
زمرہ:فعالیت پسند آزادی
زمرہ:قائدین جو بغاوت کے ذریعے اقتدار میں آئے
زمرہ:مضامین جن میں پولش زبان کا متن شامل ہے
زمرہ:مضامین جن میں روسی زبان کا متن شامل ہے
زمرہ:مضامین جن میں یوکرینی زبان کا متن شامل ہے
زمرہ:مقتول چیچن سیاست دان
زمرہ:استونیائی قوم پرست
زمرہ:آرڈر آف ریڈ بینر کے وصول کنندگان
زمرہ:1944ء کی پیدائشیں
زمرہ:1996ء کی وفیات
زمرہ:مقتول سیاست دان
زمرہ:15 فروری کی پیدائشیں
زمرہ:مسلم جوامع
زمرہ:روسی سیاست دان
زمرہ:روسی مسلم شخصیات
زمرہ:روسی شخصیات
زمرہ:چیچن جمہوریہ اشکیریہ
زمرہ:مقتولین
صوبہ تیرانا

صوبہ تیرانا (البانوی: Tirana ) البانیہ کا ایک صوبہ ہے۔ اس کا صدر مقام تیرانا ہے۔ اس کے اضلاع میں کاوایہ، تیرانا شامل ہیں۔ اس کے ضلع تیرانا میں البانیا کا دار الحکومت تیرانا واقع ہے۔ 2006ء میں آبادی کا تخمینہ 7,78,903 تھا۔ صوبہ کا رقبہ 1586 مربع کلومیٹر ہے۔ کثافتِ آبادی 491 فی مربع کلومیٹر ہے۔ 
## متعلقہ مضامین
* البانیا 
* البانیا کے صوبے

زمرہ:البانیا کی کاؤنٹیاں
زمرہ:البانیا کے صوبے
زمرہ:کامنز زمرہ جس کا ربط ویکی ڈیٹا پر ہے
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
صوبہ ولورہ

صوبہ ولورہ (البانوی: Vlorë) البانیہ کا ایک صوبہ ہے۔ اس کا صدر مقام ولورہ ہے۔ اس کے اضلاع میں دلوینہ، ساراندہ، ولورہ شامل ہیں۔ 2006ء میں آبادی کا تخمینہ 1,81,565 تھا۔ صوبہ کا رقبہ 2706 مربع کلومیٹر ہے۔ کثافتِ آبادی 67 فی مربع کلومیٹر ہے۔ یہ جنوب مشرق میں یونان کے ساتھ ملتا ہے۔ شمال میں صوبہ فیر اور مشرق میں صوبہ ارجیر واقع ہے۔ مغرب و جنوب میں سمندر ہے۔
## متعلقہ مضامین
* البانیا 
* البانیا کے صوبے

زمرہ:البانیا کی کاؤنٹیاں
زمرہ:البانیا کے صوبے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
اسلان مسخادوف

تصغیر|اسلان مسخادوف
اسلان (خالد) علیئوچ مسخادوف (چیچن: مسخادان علی کانت اسلان ؛ اردو: اسلان ولد علی مسخادان (مسخادی)) (21 ستمبر 1951ء - 8 مارچ 2005ء) چیچن جمہوریہ اشکیریا کے تیسرے صدر تھے۔

پہلی چیچن جنگ میں چیچنیا کی فتح کا سہرا بھی انہی کے سر جاتا ہے، جس کے نتیجے میں چیچن جمہوریہ اشکیریا کی آزادی عمل میں آئی۔ مسخادوف جنوری 1997ء میں چیچنیا کے صدر منتخب ہوئے۔ اگست 1999ء میں دوسری چیچن جنگ شروع ہونے کے بعد، روسی فوج کے خلاف گوریلا مزاحمت کی رہنائی کرنے کے لیے وہ میدان میں آئے۔ وہ مارچ 2005ء میں شمالی چیچنیا میں تولستوئی یورت گاؤں میں شہید ہوئے۔

## سوانح حیات
**ابتدائی زندگی**

اسلان علیئوچ مسخادوف 21 ستمبر 1951ء میں سویت اتحاد کی قازاق سویت سوشلسٹ جمہوریہ کے کاراگاندی صوبے کے ایک چھوٹے گاؤں "شکائی" میں، جوزف ستالین کے حکم سے چیچن لوگوں کے اپنے آبائی علاقوں سے جبری انخلا کے دوراں پیدا ہوئے۔ 1957ء میں اس کا خاندان چیچنیا واپس آیا اور نادتریچنی ضلع میں "زیبر یورت" میں آباد ہوا۔ مسخادوف نے سویت فوج میں شمولیت اختیار کی اور ہمسایہ ریاست گرجستان سویت سوشلسٹ جمہوریہ میں تربیت حاصل کی اور تبلیسی آرٹلری اسکول سے 1972ء میں گریجوئیشن کی۔ اس کے بعد وہ 1981ء میں لینن گراد کلینن ہائر آرٹلری سے گریجوئیٹ ہوئے۔ ان کو ہنگری میں ایک خود اختیار(self propelled) آرٹلری رجمنٹ میں بھیج دیا گیا جہاں وہ 1986ء تک رہے اور 1986ء سے بالٹک ملٹری ڈسٹرکٹ میں خدمات سر انجام دیں۔ 1990ء سے لتھوانیا کے دار الحکومت ویلنیوس میں سویت میزائل اور آرٹلری افواج کے چیف آف سٹاف کی حثیت سے خدمات دیں۔ جنوری 1991ء میں مسخادوف نے 'جنوری واقعات" میں حصہ لیا، جس میں سویت دستوں نے ٹیلی ویژن ٹاور کا گھیراؤ کیا۔ سویت فوج میں اپنی سروس کے دوران ان کو دو دفعہ " تمغا برائے خدمات وطن" سے نوازا گیا۔ مسخادوف 1992ء میں سویت فوج سے کرنل کے رینک سے ریٹائرڈ ہوئے اور اپنے آبائی علاقے میں لوٹ آئے۔ وہ 1992ء کے اخیر سے نومبر 1993ء کے درمیان چیچن جمہوریہ اشکیریا کے شہری دفاع کے سربراہ رہے۔

سویت اتحاد کے خاتمے کے بعد، مسخادوف نے 1993ء کی گرمیوں میں، عروس مرتان، نیدتریچنی اور گودرمس ضلعوں میں جوہر دودائیف حکومت دے خلاف فوجی کارروائیوں میں حصہ لیا۔ 1993ء کی ناکام بغاوت کے بعد چیچن مسلح افواج کے چیف آف سٹاف ویسخان شہابوف کو برطرف کر دیا گیا اور اسلان مسخادوف کو قائم مقام چیف آف سٹاف مقرر کر دیا گیا۔ 1994ء میں وہ مکمل چیف اف سٹاف بنائے گئے۔

## پہلی چیچن جنگ
دسمبر 1994ء میں پہلی چیچن جنگ شروع ہو گئی اور چیچنیا کی طرف سے وہی سینئر فوجی شخصیت تھے اور اس جنگ میں چیچنوں کی روسی فوجوں پر فتح بھی انھی کی مرہون منت ہے۔

زمرہ:جوامع
زمرہ:چیچن صدور
زمرہ:چیچن قوم
زمرہ:چیچنیا
زمرہ:چیچنیا کے صدارتی امیدوار
زمرہ:چیچنیا کے وزرائے اعظم
زمرہ:دوسری چیچن جنگ
زمرہ:روس
زمرہ:روس میں مقتول افراد
زمرہ:روسی سیاست دان
زمرہ:روسی مسلم شخصیات
زمرہ:سابقہ ممالک کے سربراہان ریاست
زمرہ:فعالیت پسند آزادی
زمرہ:قفقاز
زمرہ:ماخذ میں نامکمل اندراجات
زمرہ:مسلم جوامع
زمرہ:مسلمان شہدا
زمرہ:مقتول چیچن سیاست دان
زمرہ:میدان جنگ میں فوت ہونے والے عسکری کارکنان
زمرہ:وزرائے دفاع
زمرہ:وزرائے دفاع بلحاظ ملک
زمرہ:ویکی ڈیٹا سے مختلف مختصر وضاحت
زمرہ:یورپی مسلم شخصیات
زمرہ:1951ء کی پیدائشیں
زمرہ:2005ء کی وفیات
ضلع جام شورو

**ضلع جام شورو** پاکستان کے صوبہ سندھ کا ایک ضلع ہے۔ یہ ضلع موجودہ حیثیت سے قبل ضلع دادو کا حصہ تھا تاہم 2004ء میں اسے جداگانہ حیثیت دے دی گئی۔

## انتظامی تقسیم

ضلع انتظامی طور پر 4 تحصیلوں (تعلقوں) میں تقسیم ہے:
* کوٹری
* سیہون
* تھانہ بولا خان
* مانجھند

جام شورو شہر ضلعی صدر مقام کی حیثیت رکھتا ہے۔ 
## اہمیت
سندھ کی ایک اہم تعلیمی درسگاہ جامعہ سندھ جامشورو میں ہی واقع ہے جبکہ دیگر اہم جامعات میں جامعہ لیاقت برائے طب و صحت (LUMS) اور جامعہ مہران برائے مہندسی و طرزیات (MUET) بھی یہیں واقع ہیں۔ کوٹری اور نوری آباد کے صنعتی علاقوں میں مصنوعات تیار کر کے سندھ اور ملک بھر کو بھیجی جاتی ہیں۔ عظیم صوفی بزرگ لعل شہباز قلندر کے مزار کے باعث اس ضلع کے شہر سیہون کو اہم حیثیت حاصل ہے۔

کوٹری بیراج بلا شبہ ضلع کی سب سے اہم جگہ ہے۔ یہیں سے دریائے سندھ کا ڈیلٹائی علاقہ شروع ہوتا ہے۔

## محل وقوع

ضلع جام شورو کے شمال میں ضلع دادو، شمال مشرق میں نواب شاہ اور مٹیاری، مشرق میں ضلع حیدرآباد، جنوب میں ضلع ٹھٹہ اور جنوب مغرب میں ضلع کراچی واقع ہے۔ مغرب میں اس کی سرحدیں صوبہ بلوچستان سے ملتی ہیں۔ 

## مزید دیکھیے
* نوری آباد
* حیدرآباد
* کوٹری
* کراچی
* جام شورو
زمرہ:ضلع جام شورو
زمرہ:سندھ کے اضلاع
زمرہ:پاکستان کے اضلاع
ضلع مٹیاری

تصغیر|ضلع مٹیاری سندھ

**ضلع مٹیاری** پاکستان کے صوبہ سندھ کا ایک ضلع ہے۔ 4 اپریل 2005ء نے جب سابق وزیر اعلی ارباب غلام رحیم کی حکومت نے ضلع حیدرآباد کو چار حصوں میں تقسیم کیا تو تخلیق پانے والے اضلاع میں یہ ضلع بھی شامل تھا۔ منقسم ضلع حیدرآباد کے بطن سے جنم لینے والے ضلع مٹیاری میں مٹیاری اور ہالا کی تحصیلیں شامل کی گئیں جبکہ سعید آباد کی نئی تحصیل قائم کر کے اسے بھی ضلع مٹیاری کا حصہ بنایا گیا۔

ضلع کا کل رقبہ 1417 مربع کلومیٹر ہے، جبکہ اندازہ اس کی آبادی 5 لاکھ 25 ہزار سے زائد ہے۔

ضلع مٹیاری کی سرحدیں شمال میں ضلع نواب شاہ، جنوب میں ضلع حیدرآباد، مشرق میں ضلع سانگھڑ اور ضلع ٹنڈو الہ یار اور مغرب میں دریائے سندھ سے ملتی ہیں، جس کے پار ضلع جامشورو واقع ہے۔

## انتظامی تقسیم

انتظامی طور پر ضلع تین تحصیلوں (تعلقوں) میں تقسیم ہے:
*ہالا
*مٹیاری
*سعید آباد

جبکہ یہ تین تحصیلیں مزید 19 یونین کونسلوں میں تقسیم ہیں۔

## اہمیت

سندھ کے عظیم صوفی شاعر شاہ عبد اللطیف بھٹائی کے مزار کے باعث اس ضلع کو اہم تاریخی حیثیت حاصل ہے جبکہ ہالا میں مخدوم نوح کی درگاہ اور شاہ عبد اللطیف کی جائے پیدائش ہالا حویلی یہاں کے دیگر تاریخی مقامات ہیں۔

یہ ضلع قومی شاہراہ (این-5) کے ذریعے ملک بھر سے ملا ہوا ہے، جبکہ مرکزی ریلوے لائن بھی اس ضلع سے گزرتی ہے۔

## اہم شخصیات
اس چھوٹے سے ضلع سے متعدد اہم شخصیات ابھر کر سامنے آئی ہیں جن میں سے چند درج ذیل ہیں:
*طالب المولیٰ - مکمل نام مخدوم محمد زمان طالب المولیٰ، تمغۂ پاکستان و ہلال امتیاز یافتہ معروف دانشور، شاعر و رہنما
*مخدوم امین فہیم - وفاقی وزیر تجارت (بمطابق 2009ء)
*مخدوم خلیق الزماں - سابق وزیر اعلی سندھ
* حبیب سنائی

## حوالہ جات

زمرہ:ضلع مٹیاری
زمرہ:سندھ کے اضلاع
زمرہ:ویکی ڈیٹا سے مختلف مختصر وضاحت
زمرہ:ویکی منصوبہ پاکستان کے مضامین
زمرہ:پاکستان کے اضلاع
ضلع سانگھڑ

تصغیر|ضلع سانگھڑ سندھ

ضلع سانگھڑ پاکستان کے صوبہ سندھ کا ایک ضلع ہے۔ وسط سندھ میں واقع ضلع سانگھڑ کی سرحدیں مشرق میں بھارت، شمال میں ضلع خیرپور، شمال مغرب میں ضلع نواب شاہ، مغرب میں ضلع مٹیاری اور جنوب میں حیدرآباد، میرپور خاص اور عمرکوٹ کے اضلاع سے ملتی ہیں۔ سانگھڑ شہر ضلعی صدر مقام ہے۔ 1998ء کی قومی مردم شماری کے مطابق ضلع کی کل آبادی 1،453،028 ہے جس میں سے 22.13 فیصد شہروں میں مقیم ہے۔ 
## انتظامیہ
انتظامی طور پر ضلع سانگھڑ 6 تحصیلوں (تعلقوں) میں تقسیم ہے: 
*جام نواز علی 
*کھپرو
*سانگھڑ
*شہدادپور
*سنجھورو
*ٹنڈو آدم

## حوالہ جات

زمرہ:ضلع سانگھڑ
زمرہ:سندھ کے اضلاع
زمرہ:ویکی ڈیٹا سے مختلف مختصر وضاحت
ضلع قمبر-شہدادکوٹ

تصغیر|ضلع قمبر-شہدادکوٹ سندھ

**ضلع قمبر-شہدادکوٹ** پاکستان کے صوبہ سندھ کا ایک ضلع ہے۔ 
عام طور پر اسے صرف **ضلع قمبر** کہا جاتا ہے لیکن اس کا باضابطہ نام ضلع قمبر-شہدادکوٹ ہے۔

اسے 2004ء میں ضلع لاڑکانہ سے الگ کر کے ضلعی حیثیت دی گئی تھی۔ نئے ضلع نام ضلع شہدادکوٹ رکھا گیا جس پر قمبر کے باسیوں نے پرتشدد مظاہرے کیے، جس کو قابو کرنے کے لیے قانون نافذ کرنے والے اداروں کو طاقت کا استعمال بھی کرنا پڑا۔ نتیجتا چند جانوں کا ضیاع ہوا اور یہ معاملہ مزید گمبھیر ہو گیا۔ بالآخر حکومت نے ضلع کا نام قمبر-شہدادکوٹ رکھ کر اس معاملے کو حل کر دیا۔ ضلع کا صدر مقام قمبر شہر ہے۔

## محل وقوع

ضلع قمبر-شہدادکوٹ سندھ کے شمال مغربی علاقے میں واقع ہے جس کے شمال اور شمال مغرب میں کیرتھر کا پہاڑی سلسلہ واقع ہے جو اسے صوبہ بلوچستان سے جدا کرتا ہے۔ ضلع جیکب آباد شمال مشرق جبکہ ضلع لاڑکانہ مشرق میں واقع ہے۔ قمبر-شہدادکوٹ کے جنوب میں ضلع دادو واقع ہے۔

## انتظامی تقسیم

یہ ضلع انتظامی طور پر 7 تحصیلوں (تعلقوں) میں تقسیم ہے:
*قمبر
*وارہ
*شہدادکوٹ
*میرو خان
*نصیرآباد
*سجاول جونیجو
*قبو سعید خان تعلقہ

## حوالہ جات

زمرہ:سندھ کے اضلاع
زمرہ:ضلع قمبر شہدادکوٹ
زمرہ:ویکی ڈیٹا سے مختلف مختصر وضاحت
زمرہ:پاکستان کے اضلاع
ملیر ٹاؤن

**ملیر ٹاؤن** پاکستان کے صوبہ سندھ کے دار الحکومت کراچی کے 18 قصبہ جات میں سے ایک ہے۔ اگست 2000ء میں بلدیاتی نظام متعارف کرائے جانے کے ساتھ ہی کراچی ڈویژن اور اس کے اضلاع کا خاتمہ کر کے کراچی شہری ضلعی حکومت کا قیام عمل میں لایا گیا۔ اس کے نتیجے میں شہر کو 18 قصبہ جات (ٹاؤنز) میں تقسیم کر دیا گیا جن میں ملیر ٹاؤن بھی شامل ہے۔

ملیر ٹاؤن شہر کے مشرقی حصے میں واقع ہے جس کی آبادی 1998ء کی قومی مردم شماری کے مطابق تقریبا 4 لاکھ ہے۔ مغرب اور شمال میں اس کی سرحدیں جناح بین الاقوامی ہوائی اڈے اور ملیر چھاؤنی سے لگتی ہیں جبکہ اس کے جنوب میں شاہ فیصل ٹاؤن اور ملیر ندی اور مشرق میں گڈاپ ٹاؤن واقع ہے۔ شاہ فیصل اور ملیر ٹاؤنز کے درمیان سے قومی شاہراہ (این-5) گزرتی ہے۔

ملیر ٹاؤن دیہی و شہری زندگی کا امتزاج رکھتا ہے اس کے مشرقی علاقوں میں باغات واقع ہیں جہاں سبزیوں ترکاریوں کے علاوہ پھل بھی اگائے جاتے ہیں اور کھیتی باڑی یہاں کی بیشتر آبادی کا ذریعہ معاش رہا ہے تاہم یہاں کی بیشتر آبادی خدمات و کاروبار کے شعبے کی جانب دھیان دے رہی ہے۔ ملیر ٹاؤن کی یہ زرخیزی ملیر ندی کی مرہون منت ہے جو اب بارش کے ایام ہی میں بہتی ہے۔ اس کے معروف علاقوں میں ماڈل کالونی، کھوکھراپار، ملیر توسیعی کالونی، ملیر کالونی اور ملیر سٹی شامل ہیں۔

2009ء کے مطابق اس قصبے کے ناظم کامران اختر جبکہ ان کے نائب زاہد محمود ہیں۔ 
## انتظامی تقسیم
ملیر ٹاؤن کل 7 یونین کونسلوں میں تقسیم ہے: 

زمرہ:کراچی کے قصبہ جات
زمرہ:ضلع ملیر
زمرہ:پاکستان کے ساحلی شہر اور قصبہ جات
زمرہ:سندھ کے اضلاع
ضلع نوشہرو فیروز

تصغیر|ضلع نوشہرو فیروز سندھ

**ضلع نوشہرو فیروز** پاکستان کے صوبہ سندھ کا ایک ضلع ہے۔

آخری قومی مردم شماری 1998ء کے مطابق اس کی کل آبادی 1،087،571 ہے جس میں سے 17.32 فیصد شہروں میں مقیم ہے۔

## محل وقوع

ضلع نوشہرو فیروز وسطی اور شمالی سندھ کے درمیان دریائے سندھ کے مشرقی کنارے پر واقع ہے۔ اس کے مشرق و شمال مشرق میں ضلع خیرپور، شمال میں ضلع لاڑکانہ، مغرب میں ضلع دادو، جنوب مغرب میں ضلع جامشورو اور جنوب میں ضلع نواب شاہ واقع ہے۔ قومی شاہراہ (این-5) نواب شاہ سے ہوتی ہوئی اس ضلع میں داخل ہوتی ہے اور یہاں سے ضلع خیرپور میں داخل ہوتی ہے۔

## انتظامی تقسیم

انتظامی طور پر ضلع نوشہرو فیروز 6 تحصیلوں (تعلقوں) میں تقسیم ہے:
* بھریا
* کنڈیارو
* مورو
* نوشہرو فیروز
* محراب پور
* مٹھیانی

## مشہور شخصیات
ضلع نوشہرو فیروز سے قومی سیاست کی ایک اہم شخصیت نمودار ہوئی یعنی غلام مصطفی جتوئی۔ آپ وزیر خارجہ بھی رہے اور ایک مرتبہ وزارت عظمیٰ کے منصب پر بھی فائز رہے تاہم انھوں نے وزارت عظمیٰ نگران کی حیثیت سے سنبھالی۔ آپ کا انتقال 20 نومبر 2009ء کو لندن میں ہوا۔ نوشہرو فیروز کی تحصیل کنڈیارو پر مشہور درگاہ اللہ آباد شریف موجود ہے جس کے گادی نشین محمد طاہر بخشی عباسی نقشبندی ہیں اس درگاہ کی زیلی برانچز پوری دنیا میں موجود ہیں

## حوالہ جات


زمرہ:سندھ کے اضلاع
زمرہ:پاکستان کے اضلاع
کراچی کے قصبہ جات

[تصغیر|400px|مندرجہ بالا نقشے میں کراچی کے 18 قصبہ جات اور 6 چھاؤنیاں دکھائی گئی ہیں۔ 1- [لیاری ٹاؤن، 2- صدر ٹاؤن، 3- جمشید ٹاؤن، 4- گڈاپ ٹاؤن، 5- سائٹ ٹاؤن، 6- کیماڑی ٹاؤن، 7- شاہ فیصل ٹاؤن، 8- کورنگی ٹاؤن، 9- لانڈھی ٹاؤن، 10- بن قاسم ٹاؤن، 11- ملیر ٹاؤن، 12- گلشن اقبال ٹاؤن، 13- لیاقت آباد ٹاؤن، 14- شمالی ناظم آباد ٹاؤن، 15- گلبرگ ٹاؤن، 16- نئی کراچی ٹاؤن، 17- اورنگی ٹاؤن، 18- بلدیہ ٹاؤن۔ ا- کراچی چھاؤنی، ب- کلفٹن چھاؤنی، ج- کورنگی کریک چھاؤنی، د- فیصل چھاؤنی، ہ- ملیر چھاؤنی، و- منوڑہ چھاؤنی]]

پاکستان کے صوبہ سندھ کا صوبائی دار الحکومت کراچی انتظامی طور پر 18 قصبہ جات (ٹاؤنز) میں تقسیم ہے۔ 2000ء میں بلدیاتی نظام متعارف کرائے جانے سے قبل کراچی کو ڈویژن کی حیثیت حاصل تھی اور اس میں پانچ اضلاع تھے، تاہم 14 اگست 2000ء کو اسے شہری ضلعی حکومت قرار دے کر 18 قصبہ جات (ٹاؤنز) میں تقسیم کر دیا گیا۔

## قصبہ جات
شہر انتظامی طور پر مندرجہ ذیل 18 قصبہ جات (ٹاؤنز) میں تقسیم ہے، جبکہ چھ چھاؤنیاں اس کے علاوہ ہیں:

### چھاؤنیاں

### یونین کونسلیں
شہر کے 18 قصبہ جات مزید اکائیوں یونین کونسلوں میں تقسیم ہیں۔ کراچی میں کل 178 یونین کونسلیں ہیں۔ جن کی فہرست درج ذیل ہے :

**کیماڑی ٹاؤن**

**بلدیہ ٹاؤن**

**اورنگی ٹاؤن**

**سائٹ ٹاؤن**

**لیاری ٹاؤن**

**صدر ٹاؤن**

**شمالی ناظم آباد ٹاؤن**

**گلبرگ ٹاؤن**

**لیاقت آباد ٹاؤن**

**نئی کراچی ٹاؤن**

**جمشید ٹاؤن**

**گلشن اقبال ٹاؤن**

**کورنگی ٹاؤن**

**شاہ فیصل ٹاؤن**

**لانڈھی ٹاؤن**

**ملیر ٹاؤن**

**گڈاپ ٹاؤن**

**بن قاسم ٹاؤن**

## حوالہ جات
ضلع شہید بینظیر آباد

**ضلع شہید بے نظیر آباد** یا جسے **ضلع نواب شاہ** بھی کہا جاتا تھا، پاکستان کے صوبہ سندھ کا ایک ضلع ہے۔ ضلع کے کل رقبہ 4502 مربع کلومیٹر ہے مردم شماری پاکستان ۲۰۲۳ء کے مطابق ضلع شہید بینظیر آباد کی آبادی 1,844,627 ہے۔

## تاریخ

نواب شاہ 1935ء میں سندھ کو الگ صوبہ بنائے جانے سے قبل ہی ضلع کی حیثیت رکھتا تھا، جو اسے 1912ء میں عطا کی گئی۔ ضلع کا نام 1881ء میں سن، دادو سے ہجرت کر کے اس علاقے میں آباد ہو کر نواب شاہ کی بنیاد رکھنے والے سید نواب شاہ سے موسوم ہے۔ 1912ء میں جب نواب شاہ کو ضلعی حیثیت ملی تھی تو اس میں 7 تحصیلیں تھیں کنڈیارو، نوشہرو فیروز، مورو، سکرنڈ، نواب شاہ، سنجھورو اور شہدادپور۔ ان میں سے نوشہرو فیروز اب الگ ضلعی حیثیت رکھتا ہے۔

## علم آبادیات

## محل وقوع

نواب شاہ وسطی سندھ میں دریائے سندھ کے مشرقی کناروں پر واقع ہے۔ ضلع نواب شاہ کے شمال میں ضلع نوشہرو فیروز، شمال مشرق اور مشرق میں ضلع خیرپور، مشرق میں ضلع سانگھڑ، جنوب میں ضلع مٹیاری اور جنوب مغرب اور جنوب میں ضلع جامشورو واقع ہے۔ دریائے سندھ اس کی مغربی سرحد بناتا ہے۔

## انتظامی تقسیم

انتظامی طور پر ضلع نواب شاہ 4 تحصیلوں (تعلقوں) میں تقسیم ہے:
* نواب شاہ
* دولت پور
* سکرنڈ
* دوڑ

## نیا نام

ستمبر 2008ء میں سندھ کی صوبائی اسمبلی کی جانب سے ایک متفقہ قرارداد منظور کیے جانے کے بعد ایک متنازع قدم اٹھاتے ہوئے ضلع کو سابق وزیر اعظم بے نظیر بھٹو سے موسوم کرتے ہوئے **[[ضلع شہید بے نظیر آباد]]** کا نام دیا گیا۔

سید نواب شاہ کے وارثوں اور عام افراد کی جانب سے حکومتی اقدام کو نہیں سراہا گیا،  یہی وجہ ہے کہ یہ نام ابھی تک قبولیت عام حاصل نہیں کر سکا۔

## ذرائع نقل و حمل
ضلع نواب شاہ قومی شاہراہ پر واقع ہے جو اس کے قلب سے گزرتی ہوئی ضلع نوشہرو فیروز میں داخل ہوتی ہے۔

علاوہ ازیں نواب شاہ ہوائی اڈا انتہائی اہمیت کا حامل ہے کیونکہ موسمیاتی یا دیگر وجوہات کی بنا پر کراچی کے جناح بین الاقوامی ہوائی اڈے پر اترنے میں ناکام جہاز اسی ہوائی اڈے پر اترتے ہیں۔

## اہم شخصیات

پاکستان کے موجودہ صدر آصف علی زرداری کا تعلق اسی ضلع سے ہے۔ ان کی ہمشیرہ فریال تالپور گذشتہ بلدیاتی انتخابات میں ضلعی ناظمہ منتخب ہوئیں۔ بعد ازاں قومی انتخابات میں رکن قومی اسمبلی منتخب ہونے پر آپ نے ناظمہ کے عہدے سے استعفے دے دیا۔ فی الوقت ناظم کی ذمہ داریاں نائب ناظم کے سپرد ہیں اور ضلع ناظم کا عہدہ خالی ہے۔ ان دونوں کے علاوہ ضلع سے متعدد دیگر اہم شخصیات بھی نمودار ہیں، جن میں چند درج ذیل ہیں:
* سیدخیرشاہ- 1937ء کو ممبر آف سندھ لیجیسلیٹواسمبلی ہوئے
* سید نظرشاہ- 1962ء کو ممبر پروینشل سندھ اسمبلی ویسٹ پاکستان رہے
* سید شفقت حسین شاہ- 1997ء کو (PML-N) کی نشست پر آصف علی زرداری کی بہن PPP کے فریال تالپور کو شکست دی
* سردار خان محمد ڈاھری ایم پی ای نوابشاھ تک PS 40
* ظفر علی شاہ - سابق وفاقی وزیر قانون
* گلاب چانڈیو - مشہور سندھی و اردو اداکار
* مصری خان بلوچ - معروف الغوزہ نواز
* سید عرفان رفیع زیدی - معروف ثناء خواں اور نعت خواں
* فہیم شناس کاظمی

## حوالہ جات


زمرہ:پاکستان کے ڈویژن
زمرہ:سندھ کے اضلاع
ضلع نواب شاہ
زمرہ:بینظیر بھٹو کی یادگاریں
ضلع سکھر

**ضلع سکھر** پاکستان کے صوبہ سندھ کے سکھر ڈویژن کا ایک ضلع ہے جو 1843ء میں قائم ہوا۔ مردم شماری پاکستان ۲۰۲۳ء کے مطابق ضلع سکھر کی آبادی سولہ لاکھ پچیس ہزار 1,625,467 افراد پر مشتمل ہے۔

## تاریخ
میر شیر علی قانع لکھتے ہیں

سید محمد مکی بکرہ (پوپٹھنے) کے وقت یہاں داخل ہوئے تھے تو انھوں نے کہا ,جعل اللہ بکرتی فی البقعةالمباركة. اللہ تعالیٰ نے میری صبح مبارک مقام پر کرائی ہے اس کے بعد لوگوں کی زبان پر اس مقام کا نام بکرہ رواں ہو گیا آہستہ آہستہ بدل کر (بکھر)بن گیا

## زبانیں

## محل وقوع

ضلع سکھر بالائی سندھ میں دریائے سندھ کے کناروں پر واقع ہے۔ اس کے شمال مغرب میں ضلع شکارپور، شمال میں ضلع کشمور، مشرق میں ضلع گھوٹکی اور جنوب و جنوب مغرب میں ضلع خیرپور واقع ہے۔

## انتظامی تقسیم

ضلع انتظامی طور پر چار تحصیلوں (تعلقوں) میں تقسیم ہے:
* سکھر
* سکھر شہر
* روہڑی
* صالح پٹ
* پنو عاقل

## اہمیت

ضلع کا صدر مقام سکھر شہر ہے، جو سندھ کے اہم شہروں میں سے ایک ہے۔ بالائی سندھ میں سکھر سب سے بڑی شہری آبادی کا حامل شہر ہے اس لیے یہ علاقے کاروباری، صنعتی و ثقافتی لحاظ سے ایک خاص اہمیت رکھتا ہے۔

علاوہ ازیں یہاں کا سکھر بیراج سندھ کے نہری نظام میں ریڑھ کی ہڈی کی حیثیت رکھتا ہے جبکہ یہاں کا صنعتی علاقہ بالائی سندھ کی صنعتی ضروریات پوری کرتا ہے۔

پنو عاقل میں ملک کی بڑی عسکری چھاؤنیوں میں سے ایک واقع ہے۔ صالح پٹ زیادہ تر دیہی علاقوں پر مشتمل ہے۔ ان 5 تحصیلوں میں سے بلحاظ آبادی و رقبہ روہڑی سب سے چھوٹی تحصیل ہے، لیکن تاریخی اعتبار سے اور اہم ریلوے اسٹیشن کے باعث اس کی اہمیت زیادہ ہے۔

دریائے سندھ سکھر اور روہڑی کے شہروں کے درمیان سے گزرتا ہے جہاں اس پر سکھر بیراج تعمیر کر کے اس سے کل 5 بڑی نہریں نکالی گئی ہیں۔ دونوں شہروں کے درمیان نقل و حمل کے لیے ایک ریلوے پل اور سکھر بیراج کے علاوہ دو عام گاڑیوں کے لیے پل شامل ہیں۔ ان میں لینس ڈاؤن پل کو تاریخی اہمیت حاصل ہے۔

## اعداد و شمار

1998ء کی قومی مردم شماری کے مطابق ضلع سکھر کی کل 49.76 فیصد آبادی شہری ہے، اس طرح یہ صوبہ سندھ کا تیسرا سب سے زیادہ شہری آبادی کا حامل ضلع ہے۔

## مشہور شخصیات
ضلع سکھر سندھ کی سیاست میں اہم کردار کا حامل ہے اور یہاں سے کئی مشہور شخصیات اعلی سرکاری عہدوں پر فائز رہی ہیں جن میں سے چند درج ذیل ہیں:
* عبد الستار پیرزادہ - سابق وفاقی وزیر قانون
* حفیظ پیرزادہ - سابق وفاقی وزیر قانون
* اسلام الدین شیخ - سابق وفاقی وزیر تعلیم
* خورشید شاہ - سابق وفاقی وزیر تعلیم، موجودہ وفاقی وزیر محنت و افرادی قوت (بمطابق 2009ء)
* اسد اللہ بھٹو - امیر جماعت اسلامی سندھ (بمطابق 2009ء)

## مزید دیکھیے
**پاکستان کے شہر**
* لاہور
* اسلام آباد
* سکھر
* فیصل آباد
* ملتان
* کوئٹہ
* پشاور
* ایبٹ آباد
* گوادر
* قصور
* نوابشاہ
* عمرکوٹ
* مٹھی
* نوری آباد
* حیدرآباد
* کوٹری
* جامشورو
* سیالکوٹ
* جیکب آباد
* دادو
* بہاولپور
* بہاولنگر
* نارووال
* شیخوپورہ
* سوات
* ہالیجی شریف
* بکھر

## حوالہ جات


زمرہ:سندھ کے اضلاع
زمرہ:ویکی ڈیٹا سے مختلف مختصر وضاحت
زمرہ:پاکستان کے اضلاع
ضلع ارجیر

**ضلع ارجیر** (البانوی: Rrethi i Gjirokastërit ) صوبہ ارجیر کا ضلع ہے۔ اس کا کل رقبہ 137 مربع کلومیٹر ہے۔ اس کا صدر مقام ارجیر ہے۔ ضلع کی آبادی 2004ء میں 1,56,000 تھی۔ یہ البانیا کے جنوب میں واقع ہے۔ 						
دائیں|تصغیر|200px|البانیا میں محل وقوع						
						

## متعلقہ مضامین
* البانیا
* صوبہ ارجیر

زمرہ:البانیا کے اضلاع
زمرہ:ویکی ڈیٹا سے مختلف مختصر وضاحت
بھارت کی مساجد کی فہرست

**بھارت کی مساجد** : بھارت میں مساجد کی تعمیر کی رسم حضرت محمد  ہی کے دور حیات سے شروع ہوئی۔ ریاست کیرلا کے کوڈنگلور میں بھارت کی پہلی مسجد کی تعمیر ہوئی۔ یہ مسجد مالاباری فن تعمیر کے لحاظ سے تعمیر کی گئی۔ شمالی ہندوستان میں محمد غزنوی کے فتوحات کے بعد سے مساجد کے تعمیرات عام ہوتے رہے۔

بھارت میں مساجد کی تعمیر، ترکی، عربی، فارسی اور بھارتی فن تعمیر کی زیر اثر رہیں۔

بھارت کی مساجد
زمرہ:کامنز زمرہ جس کا ربط ویکی ڈیٹا پر ہے
بھارت میں مساجد کی فہرستیں
زمرہ:بھارت کی مذہبی عمارات و ساخات کی فہرستیں
زمرہ:مساجد کی فہرستیں
زمرہ:ویکی ڈیٹا سے مطابقت رکھنے والی مختصر تفصیل
البانیا کے اضلاع

البانیا کے 36 اضلاع ہیں جو 12 مختلف صوبوں میں واقع ہیں۔ ذیل میں ان اضلاع کی فہرست دی جا رہی ہے۔ بنیادی ترتیب اردو حروف تہجی کے حساب سے ہے۔ البانوی میں ضلع کو رتھی (Rrethi) کہا جاتا ہے۔ 


													


## تاریخی
1920 کی دہائی کے دوران البانیا کے 39 اضلاع تھے اور پھر 1939ء میں 26 اضلاع تھے۔ 1959ء سے 1991ء تک البانیا کو 26 اضلاع میں تقسیم کیا گیا تھا۔ 1991ء میں دس نئے اضلاع شامل کیے گئے۔

* ضلع بیرات
* ضلع دیبر
* ضلع دراج
* ضلع الباسان
* ضلع فیر
* ضلع ارجیر
* ضلع گرامش
* ضلع کولونیہ
* ضلع کورچہ
* ضلع کرویہ
* ضلع کوکس
* ضلع لژہ
* ضلع لیبراژد
* ضلع لوشنیہ
* ضلع مات
* ضلع میردیتہ
* ضلع پرمت
* ضلع پوگرادتس
* ضلع پوکہ
* ضلع ساراندہ
* ضلع شکودر
* ضلع سکراپر
* ضلع تپلنہ
* ضلع تیرانا
* ضلع تروپویہ
* ضلع ولورہ

## متعلقہ مضامین
* البانیا کے صوبے
* البانیا

زمرہ:البانیا کے اضلاع
زمرہ:البانیا کی ذیلی تقسیم
زمرہ:درجہ دوم انتظامی ملکی ذیلی تقسیم
زمرہ:ملکی تقسیمات کی فہرستیں
زمرہ:یورپ کی ملکی ذیلی تقسیم
زمرہ:کامنز زمرہ جس کا ربط ویکی ڈیٹا پر ہے
زمرہ:البانیا متعلقہ فہرستیں
ضلع تروپویہ

**ضلع تروپویہ** (البانوی: Rrethi i Tropojës) صوبہ کوکس کا ضلع ہے۔ اس کا کل رقبہ 1043 مربع کلومیٹر ہے۔ اس کا صدر مقام بجرام کوری ہے۔ ضلع کی آبادی 2004ء میں 28,000 تھی۔ یہ البانیا کے شمال میں واقع ہے۔ 						
						
						
						
						
						
دائیں|تصغیر|200px|البانیا میں محل وقوع						
## متعلقہ مضامین
* البانیا						
* صوبہ کوکس

زمرہ:البانیا کے اضلاع
ضلع کوربین

**ضلع کوربین** (البانوی: Rrethi i Kurbinit) صوبہ لژہ کا ضلع ہے۔ اس کا کل رقبہ 235 مربع کلومیٹر ہے۔ اس کا صدر مقام لاسی ہے۔ ضلع کی آبادی 2004ء میں 54,000 تھی۔ یہ البانیا کے مغرب میں واقع ہے۔ 						
						
						
						
						
						
دائیں|تصغیر|200px|البانیا میں محل وقوع						
## مزید دیکھیے
* البانیا						
* صوبہ لژہ

زمرہ:البانیا کے اضلاع
زمرہ:ویکی ڈیٹا سے مختلف مختصر وضاحت
زمرہ:البانیا کے شہر
ضلع کولونیہ

**ضلع کولونیہ** (البانوی: Rrethi i Kolonjës) صوبہ کورچہ کا ضلع ہے۔ اس کا کل رقبہ 805 مربع کلومیٹر ہے۔ اس کا صدر مقام ارسکہ ہے۔ ضلع کی آبادی 2004ء میں 17,000 تھی۔ یہ البانیا کے جنوب مشرق میں واقع ہے۔ 						
						
						
						
						
						
## متعلقہ مضامین
* البانیا						
* صوبہ کورچہ

زمرہ:البانیا کے اضلاع
ضلع لوشنیہ

**ضلع لوشنیہ** (البانوی: Rrethi i Lushnjës) صوبہ فیر کا ضلع ہے۔ اس کا کل رقبہ 712 مربع کلومیٹر ہے۔ اس کا صدر مقام لوشنیہ ہے۔ ضلع کی آبادی 2004ء میں 1,43,000 تھی۔ یہ البانیا کے مغرب میں واقع ہے۔ 						
						
						
						
						
						

## متعلقہ مضامین
* البانیا						
* صوبہ فیر

زمرہ:البانیا کے اضلاع
زمرہ:ویکی ڈیٹا سے مختلف مختصر وضاحت
البانیا کی انتظامی تقسیم

البانیا کو 12 مختلف پریفیکچور ( prefektura) میں تقسیم کیا جاتا ہے۔ ہر پریفیکچور میں دو سے چار تک اضلاع (البانوی میں rrethe) ہیں۔ کل 36 اضلاع ہیں۔ ایک ضلع میں کئی شہر اور بے شمار قصبات ہو سکتے ہیں۔ == صوبے ==== اضلاع ==البانیا کے 36 اضلاع ہیں جو 12 مختلف صوبوں میں واقع ہیں۔ ذیل میں ان اضلاع کی فہرست دی جا رہی ہے۔ بنیادی ترتیب اردو حروف تہجی کے حساب سے ہے۔ البانوی میں ضلع کو رتھی (Rrethi) کہا جاتا ہے۔ 													
## مشہور شہر ==البانیا کے مشہور شہروں کی فہرست درج ذیل ہے۔ * [[ارجیر]]* [[ارسکہ]]* [[الباسان]]* [[بالش]]* [[بجرام کوری]]* [[بورل]]* [[بولچیزہ]]* [[بیرات]]* [[پچین]]* [[پرمت]]* [[پشکوپی]]* [[پوکہ]]* [[پوگرادتس]]* [[تپلنہ]]* [[تیرانا]]* [[دراج]]* [[دلوینہ]]* [[دوول]]* [[راشینی]]* [[ساراندہ]]* [[سوروودہ]]* [[شکودر]]* [[فیر]]* [[کاوایہ]]* [[کرومہ]]* [[کرویہ]]* [[کوپلیک]]* [[کوچووہ]]* [[کورچہ]]* [[کوکس]]* [[گرامش]]* [[لاسی]]* [[لژہ]]* [[لوشنیہ]]* [[لیبراژد]]* [[ولورہ]]== متعلقہ مضامین ==* [[البانیا]]== مآخذ

زمرہ:البانیا کی انتظامی تقسیم
آذربائیجان کے شہر

**[[آذربائیجان]]** کے مشہور شہر درج ذیل ہیں۔ یہ فہرست مکمل نہیں ہے۔

* آق داش
* آغجابادی
* آق استفا
* اغسو (شہر)
* آستارا (آذربائیجان)
* بابک
* باکو – آذربائیجان کا دار الحکومت اور سب سے بڑا شہر
* بالاکن
* بردع
* بیلقان
* بیلہ سوار (آذربائیجان)
* داش کسن
* دواچی
* فضولی
* گدابیگ
* گنجہ
* گورانبوی
* گوئی چائی
* گوئی گل, formerly Khanlar (Xanlar)
* حاجی قبول ضلع
* ایمیشلی
* اسماعلی
* جبراییل
* جلفا
* کلبجر
* خاشماز
* خوجاوند
* خردالان
* کردامیر
* لنکران
* لریک
* مسللی
* منگچویر
* ناخچیوان (شہر)
* نفتالان
* نفت چالہ
* اغوز
* اردوباد
* قابالا
* قاخ
* قازاخ
* قوبا
* قبادلی
* قوسار
* ساتلی (شہر)
* صابر آباد (شہر)
* صاحبز
* شکی
* شماخی
* شمخور
* شرور
* شروان
* سیاہ زن
* سومقاییت
* تار تار
* تووز
* اوجار، آذربائیجان
* یاردیملی
* یولاخ
* زاقاتالا
* زرد آب
* زنگلان

## آذربائیجان کے سب سے زیادہ آبادی والے شہر

## حوالہ جات


زمرہ:آذربائیجان جغرافیہ-متعلقہ فہارست
زمرہ:آذربائیجان کے آباد مقامات
زمرہ:شہروں کی فہرستیں بلحاظ ملک
زمرہ:یورپ میں شہروں کی فہرستیں
زمرہ:آذربائیجان کی ذیلی تقسیم
زمرہ:آبادیات آذربائیجان
زمرہ:ایشیا میں شہروں کی فہرستیں
ضلع شکارپور

تصغیر|ضلع شکار پور سندھ
**ضلع شکارپور** پاکستان کے صوبہ سندھ کا ایک ضلع ہے جس کا ضلعی صدر مقام شکارپور شہر ہے۔

2512 مربع کلومیٹر پر پھیلے اس ضلع کی آبادی 880،438 (بمطابق قومی مردم شماری1998ء) ہے جس میں سے 23.51 فیصد شہروں میں مقیم ہے۔

## انتظامی تقسیم

انتظامی طور پر ضلع شکارپور چار تحصیلوں (تعلقوں) میں تقسیم ہے:
*گڑھی یاسین
*خانپور
*لکھی
*شکارپور

## محل وقوع

ضلع شکارپور شمالی سندھ میں واقع ہے جس کے شمال اور شمال مغرب میں ضلع جیکب آباد، شمال مشرق میں ضلع کشمور، مشرق میں ضلع سکھر، جنوب میں ضلع خیرپور اور جنوب مغرب میں ضلع لاڑکانہ واقع ہے۔

## ذرائع نقل و حمل

ضلع شکارپور بالائی سندھ میں اہم مقام پر واقع ہے اور یہاں سے دو قومی شاہراہیں (این-65 اور این-55) گزرتی ہیں۔ یہ دونوں شاہراہیں بالترتیب سندھ کو بلوچستان اور سندھ و بلوچستان کو پنجاب سے منسلک کرتی ہیں۔ این 55، جسے عام طور پر انڈس ہائی وے کہا جاتا ہے، دریائے سندھ کے مشرقی کنارے پر واقع قومی شاہراہ (این-5 یا نیشنل ہائی وے) کے بعد دوسرا اہم ترین راستہ ہے جو کراچی کو پشاور سے منسلک کرتا ہے۔ جبکہ این 65 سکھر سے شروع ہو کر کوئٹہ پر ختم ہوتا ہے اور بلوچستان کو صوبہ سندھ سے منسلک کرنے والی ایک اہم شاہراہ ہے۔ علاوہ ازیں شکارپور سے بذریعہ انڈس ہائی وے رتودیرو بھی پہنچا جا سکتا ہے جہاں سے گوادر کے لیے ایک شاہراہ نکلتی ہے جسے ایم-8 کہا جاتا ہے۔

## اہمیت

ماضی میں شکارپور ایران اور وسط ایشیا سے بذریعہ قندھار ہندوستان جانے والے قافلوں کے لیے ایک اہم پڑاؤ کی حیثیت رکھتا تھا تاہم برطانوی راج میں سکھر کی اہمیت بڑھ جانے کے باعث شکارپور اپنی قدر کھو بیٹھا۔ تاہم اپنی مٹھائیوں اور اچاروں کے باعث آج بھی سندھ بھر میں شہرت رکھتا ہے۔

شکارپور کے علاوہ باقی تینوں تحصیلیں خانپور، گڑھی یاسین اور لکھی پسماندہ علاقے ہیں اور خاص طور پر سندھ میں قبائلی جھگڑوں کی آماجگاہ ہیں۔ یہ سندھ کے ان اضلاع میں شامل ہے جہاں غیرت کے نام پر خواتین کے قتل کی وارداتیں سب سے زیادہ ہوتی ہیں۔

## اہم شخصیات
شکارپور نے پاکستان کو کئی اہم شخصیات سے نوازا ہے جن میں سب سے معروف سندھی و اردو کے مشہور شاعر شیخ ایاز تھے۔ آپ کے علاوہ درج ذیل اہم شخصیات کا تعلق ضلع شکارپور سے تھا:
*آفتاب شعبان میرانی - سابق وزیر دفاع پاکستان اور سابق وزیر اعلی سندھ
*غوث بخش مہر - سابق اسپیکر سندھ اسمبلی
*صدر الدین درانی - سابق اسپیکر قومی اسمبلی
*سراج الدین درانی - موجودہ صوبائی وزیر بلدیات سندھ (بمطابق 2009ء)
*عتیقہ اوڈھو - معروف پاکستانی اداکارہ
*خلیل موریانی
*نذیر شاکر بروہی

## حوالہ جات

ضلع شکارپور
زمرہ:سندھ کے اضلاع
ضلع کشمور

**ضلع کشمور** پاکستان کے صوبہ سندھ کا ایک ضلع ہے۔

یہ ضلع 2004ء سے قبل ضلع جیکب آباد کی ایک تحصیل تھا، تاہم بعد میں اسے الگ ضلعی حیثیت دی گئی۔ ضلعی صدر مقام کندھ کوٹ ہے۔

## انتظامی تقسیم

انتظامی طور پر ضلع کشمور چار تحصیلوں (تعلقوں) میں تقسیم ہے:

* تنگوانی
* کندھ کوٹ
* کشمور

## محل وقوع

ضلع کشمور کی سرحدیں پاکستان کے دو صوبوں بلوچستان اور پنجاب سے ملتی ہیں جبکہ دریائے سندھمغربی جانب بہتا ہے جس پر گڈو بیراج واقع ہے۔ ضلع کشمور کے شمال مشرق میں ضلع راجن پورصوبہ پنجاب، مشرق اور جنوب مشرق میں ضلع گھوٹکی، جنوب میں ضلع سکھر، جنوب مغرب میں ضلع شکارپور اور مغرب میں ضلع جیکب آباد واقع ہے۔ صوبہ بلوچستان ضلع کے شمال میں واقع ہے۔

## حوالہ جات

زمرہ:ضلع کشمور
زمرہ:سندھ کے اضلاع
ضلع لاڑکانہ

**ضلع لاڑکانہ** پاکستان کے صوبہ سندھ کے لاڑکانہ ڈویژن کا ایک ضلع ہے اور اس کا صدر مقام لاڑکانہ شہر ہے۔ یہ ضلع برطانوی راج کے دور میں یکم اگست 1901ء کو تشکیل پایا۔ مردم شماری پاکستان ۲۰۲۳ء کے مطابق ضلع لاڑکانہ کی آبادی سترہ لاکھ چوراسی ہزار 1,784,453 افراد پر مشتمل ہے۔

## علم آبادیات

مردم شماری پاکستان ۲۰۲۳ء کے مطابق ضلع لاڑکانہ میں 1,765,521 سندھی، 10,199 براہوی، 3,201 بلوچی، 2,198 میواتی، 1,375 پشتو، 847 اردو، 375 سرائیکی، 274 پنجابی، 55 کشمیری، 3 شینا، 1 بلتی، 1 کوہستانی اور 144 دیگر ہیں۔

## انتظامی تقسیم

2005ء میں حکومت نے ضلع لاڑکانہ کو دو اضلاع میں تقسیم کر دیا جن میں سے ایک کو ضلع قمبر-شہدادکوٹ کا نام دیا گیا۔ اس تقسیم کے بعد مندرجہ ذیل ضلع لاڑکانہ میں صرف تین تحصیلیں بچیں تاہم ایک تحصیل باقرانی کا اضافہ کیا گیا جس کے بعد اب ضلع میں کل 4 تحصیلیں (تعلقے) ہیں:
* تعلقہ باقرانی
* تعلقہ رتو ڈیرو
* تعلقہ لاڑکانہ
* تعلقہ ڈوکری

## محل وقوع

دریائے سندھ ضلع لاڑکانہ کے مشرق سے گزرتا ہے، مغرب میں نو تشکیل شدہ ضلع قمبر-شہدادکوٹ واقع ہے۔ شمال میں ضلع جیکب آباد، شمال مشرق میں ضلع شکارپور، مشرق میں ضلع خیرپور اور جنوب میں نوشہرو فیروز اور دادو کے اضلاع واقع ہیں۔

## مشہور شخصیات
ضلع لاڑکانہ پاکستان کی تاریخ کا واحد ضلع ہے جہاں سے دو شخصیات وزارت عظمی کے عہدے تک پہنچیں۔ بھٹو خاندان کے علاوہ بھی چند شخصیات قومی سطح پر اہم سرکاری عہدوں پر فائز ہیں جن میں سے چند درج ذیل ہیں:
* ذوالفقار علی بھٹو -سابق وزیر اعظم اور وزیر خارجہ پاکستان
* بے نظیر بھٹو - سابق وزیر اعظم پاکستان، دنیائے اسلام کی پہلی خاتون وزیر اعظم
* مرتضیٰ بھٹو - الذوالفقار اور پاکستان پیپلز پارٹی شہید بھٹو گروپ کے بانی
* نثار کھوڑو - موجودہ اسپیکر سندھ اسمبلی (بمطابق 2009ء)
* ایوب کھوڑو - سابق وزیر اعلی سندھ (بمطابق 2009ء)
* ممتاز بھٹو - سابق گورنر، وزیر اعلی سندھ اور وفاقی وزیر مواصلات
* عبدالصمد میتلو

## حوالہ جات


زمرہ:سندھ کے اضلاع
زمرہ:ویکی ڈیٹا سے مختلف مختصر وضاحت
زمرہ:پاکستان کے اضلاع
زمرہ:برطانوی ہند کے اضلاع
عید مبارک

تصغیر|عید مبارک
**عید مبارک** (، ، فارسی/اردو: ، پشتو (اختر مبارک)، ، ஈத் முபாரக்) ایک دو حرفی تہنیتی لفظ یا پیغام ہے جو عید الفطر یا عید الاضحیٰ کو مسلمان ایک دوسرے کو دیتے ہیں۔

یہ اردو، عربی، فارسی و ترکی کے ساتھ ساتھ پاکستان اور بھارت کی کئی علاقائی زبانوں میں رائج ہے۔

زمرہ:اسلامی اصطلاحات
زمرہ:تہنیتی الفاظ اور جملے
زمرہ:عربی الفاظ اور جملے
زمرہ:عید
زمرہ:مذہبی اصطلاحات
زمرہ:رمضان
زمرہ:ویکی ڈیٹا سے مختلف مختصر وضاحت
شکار

**شکار** اس عمل کا نام ہے جس میں زندہ (عمومًا جنگلی) جانوروں کا پیچھا کیا جاتا ہے تاکہ انھیں پکڑ کر کھانے، تفریح یا تجارت کے لیے استعمال کیا جا سکے۔
شکار مختلف طریقوں سے کیا جاتا ہے


زمرہ:خونی کھیل
زمرہ:ہنر بقاء
زمرہ:جانوروں کے ساتھ بدسلوکی
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:طرز زندگی
زمرہ:فطرت کا تحفظ
زمرہ:صنعتیں (معاشیات)
زمرہ:کھیلوں میں جانور
نظریہ کمپیوٹیشن

**نظریہ کمپیوٹیشن** یا **نظریہ شمارندگی** () ریاضیات اور کمپیوٹر سائنس کی ایک شاخ ہے جو یہ معاملہ دیکھتی ہے کہ مسائل کو شمارندگی کی تمثیل میں، الخوارزم کے استعمال سے، کتنی اہلیت سے حل کیا جا سکتا ہے۔ اس میدان کو دو شاخوں میں تقسیم کیا جاتا ہے: نظریہ شمارندیت اور نظریہ پیچیدگی، مگر دونوں شاخیں شمارندگی کے رسمی تمثیل سے معاملہ کرتی ہیں۔

شمارندگی کے بامشقت مطالعہ کے لیے، سائنس دان کمپیوٹروں کے تجرید کا استعمال کرتے ہیں جسے "شمارندگی کا تمثیل" کہتے ہیں۔ بہت سے تمثیلات زیرِ استعمال ہیں، مگر سب سے زیادہ عام امتحان کیا جانے والا ٹیورینگ آلہ ہے۔ سمجھنے کے لیے ٹیورنگ آلہ کو ایک عام کمپیوٹر تصور کیا جا سکتا ہے جس کے پاس لامتناہی میموری کی گنجائش ہو، اگرچہ وہ یادداشت تک رسائی چھوٹے متفرد قتلوں میں کر سکے۔ سائنس دان ٹیورنگ آلہ کا مطالعہ اس لیے کرتے ہیں کیونکہ اسے آسانی سے کلیات کیا جا سکتا ہے، اس کا تحلیل ممکن ہے اور نتائج مثبوت کرنے کے لیے استعمال کیا جا سکتا ہے اور یہ نمائندہ ہے جسے بہت سے لوگ شمارندگی کا سب سے طاقتور ممکن "معقول" تمثیلِ شمارندگی سمجھتے ہیں۔ ہو سکتا ہے کہ یہ لگے کہ امکانی لامتناہی یاداشت اسے غیر حقیقی بنا دیتی ہے، مگر ٹیورنگ آلہ سے کوئی قابلِ فیصلہ مسئلہ ہمیشہ متناہی یاداشت کے استعمال سے حل (فیصلہ) ہو گا۔ اس لیے اصولاً، کوئی مسئلہ جو ٹیورنگ آلہ سے حل (فیصلہ) ہو سکے، کو ایسے کمپیوٹر پر حل کیا جا سکتا ہے جس کی یادداشت یحیط ہو۔

## تاریخ
نظریہ شمارندگی کو شمارندی سائنس میں ہر قسم کی تماثیل کی تخلیق سمجھا جا سکتا ہے۔ اس لیے ریاضیات اور منطق کا استعمال کیا جاتا ہے۔ پچھلی صدی میں یہ آزاد نصابی شعبہ بن گیا اور ریاضیات سے علاحدہ سمجھا جانے لگا۔ اس "نئے" شعبہ کے اولین رہنماؤں میں شامل ہیں، الونزو چرچ، ایلن ٹیورنگ، جان وان نیومان اور کلاڈ شینن۔

زمرہ:نظریۂ شمارندگی
کیڈٹ کالج رزمک

**کیڈٹ کالج رزمک** پاکستان فوج کے زیر انتظام ایک درسگاہ ہے۔ وادی رزمک میں واقع یہ درسگاہ شمالی وزیرستان، وفاق کے زیر انتظام قبائلی علاقہ جات میں واقع ہے۔

### تاریخ
اس درسگاہ کی سنگ بنیاد سابق وزیراعظم پاکستان ذوالفقار علی بھٹو نے رکھی۔

### سہولیات
کیڈٹ کالج رزمک 154 ایکڑ رقبہ پر مشتمل ہے۔ یہاں واقع عمارات میں خوبصورت مسجد، دو منزلہ درس و تدریس کی عمارت، آڈیٹوریم، چھ ہاسٹل، میس، انتظامی معاملات کا مرکز اور ایک سائنسی حصہ ہیں۔ اس کے علاوہ مختلف کھیلوں کے لیے بنائی گئی عمارات و میدان جیسے سکواش، فٹ بال، ہاکی،کرکٹ، باسکٹ بال، والی بال اور ٹینس کے لیے بنائے گئے ہیں۔ اس درسگاہ میں تدریسی و انتظامی سٹاف کے لیے علاحدہ رہائش کی سہولت بھی موجود ہے۔
### فہرست سربراہان
* چوہدری اصغر علی
* جیفری لینگ لینڈز
* جان گل خٹک
* میکال سی۔ کاوتھرون
* بریگیڈیئر بشیر حسین (ریٹائرڈ)
* خان محمد خلیل
* جاوید اقبال پراچہ

## مزید دیکھیے
* ملٹری کالج جہلم
* رزمک

## حوالہ جات

زمرہ:1978ء میں قائم ہونے والے تعلیمی ادارے
زمرہ:پاکستان میں 1978ء کی تاسیسات
زمرہ:ویکی ڈیٹا سے مطابقت رکھنے والی مختصر تفصیل
ایوب طب کالج

ایوب طب کالج، خیبر پختونخوا کے شہر ایبٹ آباد میں واقع ہے۔ یہ سرکاری درسگاہ خیبر طب یونیورسٹی پشاور سے الحاق شدہ ہے۔ 2008ء میں یہاں تقریباً 1250 طالب علم مختلف شعبہ جات میں طب کی تعلیم حاصل کر رہے تھے۔ اس درسگاہ میں صوبہ خیبر پختونخوا کے انتہائی قابل اساتذہ کی خدمات دستیاب ہیں اور صوبہ کی بہترین طبی تعلیم فراہم کرنے والے اداروں میں شمار کیا جاتا ہے۔ 
### تاریخ
ایوب طب کالج کی بنیاد مئی1979ء میں حکومت پاکستان اور حکومت خیبر پختونخوا کی باہمی رضامندی سے رکھی گئی تاکہ طب کی تعلیم نہ صرف پشاور سے متصل علاقوں سے باہر فراہم کی جا سکے بلکہ ہزارہ ڈویژن اور شمالی علاقہ جات میں بہتر تعلیم اور ترقی کے نئے مواقع بھی دستیاب ہوں۔ اس درسگاہ میں طبی تعلیم کی پہلی جماعت سو طالب علموں پر مشتمل تھی اور شروع میں ایبٹ آباد میں واقع تعلیمی مرکز میں تعلیم دلائی گئی، تاآنکہ اس درسگاہ کی حالیہ عمارت تعمیر نہ ہو گئی۔ 30 دسمبر 1990ء کو اس درسگاہ کو سرکاری طور پر اس کی حالیہ عمارت میں مکمل طور پر منتقل کر دیا گیا۔ اس درسگاہ کا نام سابق صدر پاکستان ایوب خان سے منسوب ہے جو قریبی شہر ہری پور سے تعلق رکھتے تھے۔ آج یہ درسگاہ پاکستان میں طبی تعلیم کے حوالے سے ایک قابل قدر ادارے کے طور پر مشہور ہے۔ 
### سہولیات
ایوب طبی کالج میں طبی تعلیم کے لیے عمارات، تدریسی ہسپتال، نرسنگ سکول اور پیرا میڈیکل کا ادارہ کی سہولیات دستیاب ہیں۔ یہاں تدریسی، انتظامی عملے اور طالب علموں کے لیے تمام تر رہائشی و انتظامی سہولیات دستیاب ہیں۔ طبی اسکول میں 4 تدریسی ہال، لیبارٹری، میوزیم اور لائبریری کی سہولیات دستیاب ہیں۔

### الحاق و تصدیق
ایوب میڈیکل کالج مکمل طور پر پاکستان میڈیکل کونسل، جنرل میڈیکل کونسل برطانیہ اور آیرلینڈ سے تصدیق شدہ ادارہ ہے۔ مزید براں یہاں فراہم کی جانے والی تدریسی سہولیات کی تصدیق اقوام متحدہ کے عالمی ادارہ برائے صحت نے بھی کی ہے۔ حکومت پاکستان کے ادارے “ کالج آف فزیشن اینڈ سرجن“ نے یہاں میڈیسن، جراحی، زچہ و بچہ کی صحت اور بیماریوں کی تشخیص کے حوالے سے مکمل اعتماد کا اظہار کیا ہے۔ برطانیہ کے نامی گرامی ادارے رائل کالج برائے صحت زچہ و بچہ نے یہاں واقع متعلقہ شعبہ کی مکمل تصدیق کر رکھی ہے اور یہاں سے فارغ التحصیل طلبہ کو طبی سہولیات و ٹریننگ فراہم کرنے کی ذمہ داری اٹھا رکھی ہے۔ 
اس درسگاہ سے فارغ ہونے والے طلبہ کو جامعہ خیبر برائے طب کی جانب سے طبی اسناد دی جاتی ہیں۔ 
## مزید دیکھیے
* طب
* نواز شریف میڈیکل کالج
## حوالہ جات

زمرہ:1997ء میں قائم ہونے والے تعلیمی ادارے
زمرہ:پاکستان کی طبی درسگاہیں
زمرہ:پاکستان میں 1979ء کی تاسیسات
زمرہ:پاکستان میں طبی درسگاہیں
زمرہ:خیبر پختونخوا میں یونیورسٹیاں اور کالج
زمرہ:خیبر پختونخوا میں سرکاری جامعات اور کالج
زمرہ:درس گاہ
زمرہ:خیبر پختونخوا میں طبی کالج
زمرہ:خیبر میڈیکل یونیورسٹی
زمرہ:ضلع ایبٹ آباد